b'\n_START_ARTICLE_\nKorpusi NOVJ\n_START_PARAGRAPH_\nKorpusi Narodnoosvobodilne vojske Jugoslavije so bili voja\xc5\xa1ke formacije v sestavi NOVJ med drugo svetovno vojno. Ustanovljenih je bilo 17\xc2\xa0\xc2\xbbnormalnih\xc2\xab\xc2\xa0korpusov in en specialni korpus - KNOJ.\n_START_SECTION_\nZgodovina\n_START_PARAGRAPH_\nPrva dva korpusa sta bila ustanovljena novembra 1942, leta 1943 so jih ustanovili 8 in 1944 \xc5\xa1e 7.\n_START_SECTION_\nOrganizacija\n_START_PARAGRAPH_\nV sestavi korpusa so bile 2-3 divizije (v\xc4\x8dasih ve\xc4\x8d) ter partizanski odredi na korpusnem operacijskem obmo\xc4\x8dju. Poleg tega je imel \xc5\xa1e za\xc5\xa1\xc4\x8ditno enoto, in\xc5\xbeenirsko \xc4\x8deto ali bataljon, enoto za telekomunikacije ter 1-2 artilerijska diviziona. Od februarja 1944 je bilo poveljstvo korpusa sestavljeno iz komandanta, politi\xc4\x8dnega komisarja, namestnika komandanta in na\xc4\x8delnika \xc5\xa1taba._NEWLINE_Korpus je isto\xc4\x8dasno izvajal \xc5\xa1e korpusno vojno oblast s poveljstvi mest in/ali pokrajin.'